4.pielikums

Ministru kabineta

2018. gada\_\_\_\_\_\_

noteikumiem Nr. \_\_\_\_

**Prasības mācību programmu saturam speciālizētām audžuģimenēm**

**(kritēriji mācību programmu izstrādei)**

Pielikums nosaka prasības Ārpusģimenes aprūpes atbalsta centriem mācību programmu izstrādei speciālizēto audžuģimeņu (MK “Ārpusģimenes aprūpes atbalsta centra noteikumi” 9.2.apakšpunkts) mācību programmas nodrošināšanai, mācību programmas kvalitātes novērtēšanas procesu un mācību programams īstenotāju - lektoru kvalifikācijas prasības. Ārpusģimenes aprūpes atbalsta centri izstrādājot mācību programmu, ievēro šīs prasības un ir tiesīgi noteikt katras mācību tēmas ilgumu, to sadalījumu un secību, izmantojamās metodes, t.sk. piemērojot modulāro mācības sistēmu.

1. **Mācību programams mērķis** - sniegt profesionālas zināšanas un prasmes, kas audžuvecākiem nepieciešamas efektīvai bērna aprūpes un audzināšanas pienākumu veikšanai attiecīgajā specializācijā.
2. **Mācību programmas uzdevumi** – mācību programma tiek uzskatīta par pastāvīgu profesionālās attīstības procesu, kas ietver monitoringu, profesionālu izglītošanos mācību grupā un saistot to ar praktisku darbību. Mācību programma virzīta uz kompetnču attīstību:

2.1.**krīzes audžuģimenēm** - vides sakārtošana atbilstoši darbam ar bērnu krīzes situācijā; krīzes situācijas kādās var notikt bērna ievietošana audžuģimenē; bērna drošība audžuģimenē; šķiršanās.

2.2. **audžuģimenēm bērnam ar smagiem funkcionāliem traucējumiem** - smagi funkcionālie traucējumi; komunikācija, saskarsmes un uzvedības specifika; vides pielāgošana atbilstoši bērnu īpašajām vajadzībām;aprūpes un attīstības vajadzību nodrošināšana bērniem ar funkcionāliem traucējumiem.

1. **Mācību programmas ilgums –** vismaz 24 akadēmiskās stundas (teorētiskās un praktiskās nodarbības).
2. **Mācību programmas forma** – klātiene, aktīva iesaistīšanās grupas darba procesā. Nodarbības vada lektors sadarbībā ar mentoru – ģimeni vai personu ar pieredzi ārpusģimenes aprūpē esošu bērnu uzņemšanu krīzes situācijā un bērnu ar smagiem funkcionāliem traucējumiem aprūpē un audzināšanā vai speciālistu darbā ar šādiem bērniem.
3. **Mācību programmas metodes** – lekcijas; videomateriāli vai mācību filmu demonstrēšana, darbs grupā; darbs pāros; lomu spēles, sociālo situāciju izspēle, diskusijas, refleksijas.
4. **Mācību programmas apguves kvalitātes novērtēšana** – apmācāmie, kuri apguvuši mācību programmu un ieguvuši nepieciešamo zināšanu un prasmju novērtējumu, kārto noslēguma pārbaudījumu, kas ietver daudzpakāpju novērtēšanu:

6.1. pašvērtējums;

6.2. ekspertu (lektora) atgriezeniskā saite;

6.3. grupas atgriezeniskā saite;

6.4. teorētisko un praktisko zināšanu novērtēšana - zināšanu tests un sociālās situācijas analīze;

6.5. vismaz 90 % apmeklējums/dalība grupas procesā.

Apliecību par mācību programmas apguvi (apliecību) saņem persona, kura teorētisko un praktisko zināšanu novērtējumā ieguvusi ne mazāk kā 7 balles (10 ballu vērtējuma skalā) un pozitīvu vērtējumu pārējās noslēguma pārbaudījuma pozīcijās.

1. Dokuments, kas apliecina sekmīgu mācību programmas apguvi, – apliecība.

|  |  |  |
| --- | --- | --- |
| **Mācību programmas saturs atbilstoši kompetencēm krīzes audžuģimenēm** | **Mācību programmas rezultāts** | **Kvalifikācijas prasības lektoram** |
| **1. Vides sakārtošana atbilstoši darbam ar bērnu krīzes situācijā.**1.1. Ģimenes sagatavošana pārmaiņām;1.2. Elastīga reaģēšana uz bērna vajadzībām. | Izpratne par bērna fiziskajām un emocionālajām pamatvajadzībām krīzes situācijā. Prasme sagatvot vidi bērna uzņemšanai un nodrošināt krīzes situācijā esoša bērna vajadzībām atbilstošu aprūpi un uzraudzību.  | Otrā līmeņa profesionālā augstākā vai akadēmiskā izglītība pedagoģijā, sociālajā darbā vai karitatīvajā sociālajā darbā vai maģistra grāds psiholoģijā |
| **2. Krīzes situācijas kādās var notikt bērna ievietošana audžuģimenē.**2.1. Bērna uzņemšana un pirmo veicamo darbu uzskaitījums pēc bērna ievietošanas audžuģimenē;2.2. Bērns krīzes situācijā dažādos vecumposmos. Krīzes stadijas. Bērna bioloģiskā ģimene;2.3. Atbalsta pasākumi bērnam atbilstoši bērna vecumposmam.  | Padziļināta izpratne par mītiem un stereotipiem par vardarbību, tās izplatību, vardarbības sistēmas ģimenē, pakāpes. Spēja atpazīt stresa un nemiera pazīmes, krīzes stadijas un prasme jūtīgi reaģēt uz bērna rīcību. Izpratne par situācijām, kādās bērns nonāk audžuģimenē un audžuģimenes uzdevumiem, sniedzot atbalstu bērnam krīzē. | Otrā līmeņa profesionālā augstākā vai akadēmiskā izglītība pedagoģijā, sociālajā darbā vai karitatīvajā sociālajā darbā vai maģistra grāds psiholoģijā |
| **3. Bērna drošība audžuģimenē**3.1. Bērna uzvedība, piesaistes traucējumi un iespējamās sekas;3.2. Trauma un traumatiskā pieredze; tās ietekme uz bērnu;3.3. Krīzes intervences tehnikas. Drošas piesaistes veicināšanas paņēmieni;3.4. Starpinstitucionālās un starpprofesionālās sadarbības loma krīzes situācijās. Sadarbība ar speciālistiem. | Izpratne par pārdzīvoto traumu ietekmi uz bērna attīstību un uzvedību, piesaistes nozīmību. Prasme atbilstoši reaģēt uz bērna vajadzībām un nodrošināt tās. Spēja dot drošības sajūtu un veidot piesaisti ar bērnu. | Otrā līmeņa profesionālā augstākā vai akadēmiskā izglītība pedagoģijā, sociālajā darbā vai karitatīvajā sociālajā darbā vai maģistra grāds psiholoģijā |
| **4. Šķiršanās** 4.1. Krīze un zaudējums, krīžu menedžments;4.2. Bērna sagatavošana pārejai uz pastāvīgu ģimenisku vidi;4.3. Šķiršanās process, audžuģimenes uzdevumi;4.3. Starpinstitucionālā sadarbība. | Izpratne par pārejas procesu un spēja sagatavot bērnu pārejai citā aprūpes formā. Spēja nodrošināt bērna psiholoģisko līdzsvaru un respektēt viņa vajadzības pārejas periodā. Spēja vadīt savas emocijas un veidot pozitīvu saikni ar turpmāko bērna ģimeni. | Otrā līmeņa profesionālā augstākā vai akadēmiskā izglītība pedagoģijā, sociālajā darbā vai karitatīvajā sociālajā darbā vai maģistra grāds psiholoģijā |
| **Mācību programmas saturs atbilstoši kompetencēm specializētajām audžuģimenēm bērnam ar smagiem funkcionāliem traucējumiem** | **Mācību programmas rezultāts** | **Kvalifikācijas prasības lektoram** |
| **1. Smagi funkcionālie traucējumi**1.1. Atšķirība starp funkcionāliem traucējumiem, garīgās attīstības traucējumiem, psihiskām saslimšanām un neirotiskiem traucējumiem. | Izpratne par funkcionālo traucējumi veidiem un formām, pakāpēm. Spēja pieņemt bērna īpašās vajdzības un prasme adekvāti reaģēt uz tām. | Otrā līmeņa profesionālā augstākā vai akadēmiskā izglītība medicīnā vai maģistra grāds psiholoģijā |
| **2. Komnikācija, saskarsmes un uzvedības specifika**2.1. Īpatnības saskarsmes, komunikācijas un sensorās uztveres jomā bērniem ar funkcionāliem traucējumiem;2.2. Komunikācija un uzvedības pielāgošana;2.3. Piesaistes veidošanas principi. | Izpratne par bērna ar īpšām vajdzībām saskrsmes un komunikācijas īpatnībām. Prasme izvēlēties atbilstošu verbālās un neverbālās komunikācijas veidu un pieskaņot uzvedību, lai veidotu pieķeršanos un drošības sajūtu bērnam. | Otrā līmeņa profesionālā augstākā vai akadēmiskā izglītība medicīnā, pedagoģijā, sociālajā darbā vai karitatīvajā sociālajā darbā vai maģistra grāds psiholoģijā |
| **3. Vides pielāgošana atbilstoši bērnu īpašajām vajadzībām.** | Spēja izprast vides ietekmi uz bērna attīstības vajadzībām un nodrošināt tās pieejamību. | Otrā līmeņa profesionālā augstākā vai akadēmiskā izglītība medicīnā, sociālajā darbā vai karitatīvajā sociālajā darbā vai maģistra grāds psiholoģijā |
| **4. Aprūpes un attīstības vajadzību nodrošināšana bērniem ar funkcionāliem traucējumiem.**4.1. Aprūpes specifika bērnam ar smagiem funkcionālajiem traucējumiem;4.2. Starpinstitucionālās un starpprofesionālās sadarbības loma;4.3. Emocionālā izdegšana, psihosociālā atbalata saņemšana. | Izpratne par bērna funkcionālo traucējumu sekām, specifiku un nepieciešamību sekmēt bērna sociālo prasmju attīstību. Spēja organizēt atbilstošu aprūpi bērnam, piesaistot nepieciešamos pakalpojumus. Izpratne un informētība par pakalpojumiem un atbalsta saņemšanas iespējām. Prasme pieņemt un lūgt palīdzību bērna aprūpes vajadzību nodrošināšanai. Izpratne par nepieciešamību saņemt psihosociālu atbalstu, audzinot bērnu ar smagiem funkcionālajiem traucējumiem. | Otrā līmeņa profesionālā augstākā vai akadēmiskā izglītība medicīnā, pedagoģijā, sociālajā darbā vai karitatīvajā sociālajā darbā vai maģistra grāds psiholoģijā |

Labklājības ministrs J.Reirs

14.06.2018.

R. Paršova 67782954

rita.parsova@lm.gov.lv